หุ้น EARTH มีหนี้เท่าไร?
นาทีนี้นักลงทุนทุกคนคงไม่มีใครรู้จัก หุ้น EARTH EARTH เข้าจดทะเบียนตลาดหลักทรัพย์ MAI เมื่อปี 2553 ด้วยวิธีการ Backdoor หุ้น APC 11 พค 2560 ราคาหุ้นร่วง FLOOR แรก 12 พค 2560 ราคาหุ้นร่วง FLOOR สอง วันต่อมาผู้บริหารยอมรับว่ากู้เงินโบรคโดยเอาหุ้นค้ำ เพราะเอาเงินไปทำอย่างอื่น
8 มิ.ย. 2560

นาทีนี้นักลงทุนทุกคนคงไม่มีใครรู้จัก หุ้น EARTH
EARTH เข้าจดทะเบียนตลาดหลักทรัพย์ MAI เมื่อปี 2553 ด้วยวิธีการ Backdoor หุ้น APC
11 พค 2560 ราคาหุ้นร่วง FLOOR แรก
12 พค 2560 ราคาหุ้นร่วง FLOOR สอง
วันต่อมาผู้บริหารยอมรับว่ากู้เงินโบรคโดยเอาหุ้นค้ำ เพราะเอาเงินไปทำอย่างอื่น
พอราคาหุ้นตก ทำให้ต้องถูก FORCED SELL บังคับขายหุ้นเพื่อเอาเงินมาใช้คืนโบรค
7 มิ ย 2560 บริษัทประกาศผิดนัดชำระหนี้ตั๋ว B/E 40 ล้านบาท และบอกว่าน่าจะจ่ายคืนหนี้งวดต่อๆไปไม่ได้เช่นกัน..
8 มิ ย 2560 ราคาหุ้นร่วง FLOOR ที่สาม
หุ้นจากราคา 4.5 บาทเมื่อ 2 เดือนก่อน เหลือ 1.45 บาท ณ ตอนนี้
ที่ราคา 1.45 บาท สามารถลงไปได้อีกกี่ FLOOR?
หุ้น EARTH สามารถทำ FLOOR ได้อีก 14 ครั้ง จนกว่าจะถึง "0.01" บาท
ซึ่ง FLOOR ถัดไปคือ 1.02 0.72 0.51 0.36 0.26 0.19 0.14 0.10 0.07 0.05 0.04 0.03 0.02 0.01 ตามลำดับ
ความหายนะมักเกิดจาก "การไม่รู้ ในสิ่งที่เราคิดว่ารู้ดีแล้ว"
อะไรที่เราคิดว่ารู้ดีแล้วในหุ้น EARTH บ้าง
แล้วบริษัท EARTH มีหนี้เท่าไร?
ณ สิ้นไตรมาส 1 2560 บริษัท EARTH มีหนี้รวมกันถึงมากถึง 23,000 ล้านบาท
โดยแบ่งเป็นรายการใหญ่ๆคือ
1) ตั๋วแลกเงิน 2,382 ล้านบาท
2) ทรัสต์รีซีท 5,308 ล้านบาท
3) แพคกิ้งเครดิต 4,791 ล้านบาท
4) เงินกู้ธนาคาร 4,213 ล้านบาท
5) หุ้นกู้ 5,475 ล้านบาท
หลายคนอาจบอกว่าหนี้พวกนี้บริษัทสามารถหมุนไปเรื่อยๆได้
ก็จริงอยู่ แต่สถานการณ์ ณ ตอนนี้ ถ้าเราเป็นเจ้าหนี้ เราจะให้บริษัทนี้กู้เราต่อไหม?
มาดูกันว่า EARTH มีหนี้ที่จะต้องชำระในปีนี้เท่าไร
ในจำนวนหนี้ทั้งหมด 23,000 ล้านบาท มีหนี้ที่ครบกำหนดชำระภายในปีนี้ มากถึง 14,932 ล้านบาท..
ประเด็นที่น่าสนใจต่อไปก็คือ ใครให้ EARTH กู้บ้าง?
Portion ที่ใหญ่ที่สุดน่าจะเป็นธนาคาร ซึ่งรวมกันเป็นมูลค่ากว่าหมื่นล้านบาท คงต้องไปสืบกันเองว่าแบงค์ไหนปล่อยกู้ EARTH.. อาจต้องเตรียมสำรอง NPL ที่ใหญ่สุดในรอบหลายปี..
Portion ต่อมาคือบริษัท หรือ บุคคลอื่น ที่มีเงินสดเหลือไปให้ EARTH กู้ ในรูปแบบ หุ้นกู้ และ ตั๋วแลกเงิน
แล้ว EARTH มีทรัพย์สินอะไรอยู่บ้างเมื่อเทียบกับหนี้ 23,000 ล้านบาท?
ทรัพย์สินรายการใหญ่ๆของ EARTH ณ ไตรมาส 1 2560 มีดังนี้
1) EARTH มีเงินสด 1,238 ล้านบาท
2) มีลูกหนี้การค้า 5,734 ล้านบาท
3) สินค้าคงเหลือ 1,978 ล้านบาท
4) เงินจ่ายล่วงหน้าค่าสินค้า 8,461 ล้านบาท
5) ที่ดิน อาคารและอุปกรณ์ 1,821 ล้านบาท
6) สิทธิในเหมืองถ่านหิน 8,207 ล้านบาท
7) เงินจองสิทธิในการซื้อสินค้า 7,608 ล้านบาท
น่าตกใจว่านอกจากเงินสดแล้ว EARTH มีทรัพย์สินที่จับต้องได้คือ ที่ดิน อาคารและอุปกรณ์ แค่ 1,821 ล้านบาท
และทรัพย์สินส่วนใหญ่ของ EARTH จะเป็น "สิทธิในเหมือง และการซื้อสินค้า" ที่เหลือก็เป็นสินค้าคงเหลือ ซึ่งธุรกิจของบริษัทคือ ถ่านหิน
ก็คงต้องไปตรวจสอบว่า สิทธิ นี้คืออะไร มีอยู่จริงไหม
ถ้าสิทธินี้ไม่สามารถยึดมาเป็นหลักประกันได้
ก็ดูเหมือนว่าคราวนี้ เจ้าหนี้ของ EARTH อาจจะได้รับการจ่ายเงินต้นคืน ด้วย ถ่านหินคนละ 1 ก้อน..